# Internet Archive

| Internet Archive |
| --- |
|  |
| Tunnuslause | *Universal access to all knowledge* |
| Perustettu | 1996 |
| Tyyppi | yleishyödyllinen yhteisö |
| Toimiala | verkkokirjasto |
| Päämaja | San Francisco |
| Viralliset kielet | englanti |
| Puheenjohtaja | Brewster Kahle |
| Aiheesta muualla |
| Sivusto |
| Infobox OKNimi-testi OK |

PäämajaInternet Archiven päämaja on vuodesta 2009 asti ollut osoitteessa 300 Funston Avenue San Franciscossa, entisessä Christian Science Church -kirkossa.Bibliotheca Alexandrinassa on kopio osasta Internet Archiven kokoelmia
**Internet Archive** on yleishyödyllinen yhteisö ja verkkokirjasto, joka on omistautunut multimedian säilyttämiseen. Se sijaitsee fyysisesti San Franciscossa, lähellä Presidiota, Kalifornian osavaltiossa Yhdysvalloissa.

Internet Archive sisältää arkistoituja kopioita World Wide Webistä vuosikymmenten varrelta. Tietokanta sisältää myös ohjelmistoja, elokuvia, kirjoja sekä äänitallenteita. Arkisto on kaikkien käytettävissä ilmaiseksi. Arkiston perusti Brewster Kahle vuonna 1996. Maaliskuuhun 2025 mennessä Internet Archive oli arkistoinut yli 800 miljardia verkkosivua. *Wayback Machine* on vuonna 2001 käynnistetty Internet Archiven käyttöliittymä, johon syötetään jokin URL ja joka sen jälkeen näyttää kaikki tietokantaan eri ajanhetkillä kyseisestä sivusta tallennetut versiot.

Osasta Internet Archiven kokoelmia on olemassa kopio peilipalvelimella Bibliotheca Alexandrina -kirjastossa Egyptissä ja Alankomaissa. Donald Trumpin voitettua Yhdysvaltain presidentinvaalit vuonna 2016 arkisto ilmoitti rakentavansa fyysistä kopiota koko arkistoistaan Kanadaan.

Kirjakustantamojen vastaan häviämänsä oikeusjutun takia Internet Archive joutui poistamaan noin puoli miljoonaa kirjaa verkkokirjastostaan. Suuret levy-yhtiöt ovat niin ikään haastaneet arkiston oikeuteen väitetyistä tekijänoikeusrikkomuksista, jotka liittyvät Internet Archiven savikiekkolevyjen digitointihankkeeseen. Levy-yhtiöt ovat vaatineet arkistolta satojen miljoonien dollarien korvauksia.

Vuonna 2024 Internet Archive oli useita päiviä poissa käytöstä, koska sivusto joutui mittavan palvelunestohyökkäyksen kohteeksi.

Syyskuussa 2025 kerrottiin Internet Archiven ja musiikkijulkaisijoiden välisestä sovinnosta oikeuskanteessa. Musiikin julkaisijat haastoivat Internet Archiven oikeuteen Great 78 Project -projektin johdosta, jonka tavoitteena on säilöä sellakasta tehdyillä gramofonilevyillä julkaistuja äänitteitä. Arkistoinnin kohteena ovat sellakkalevyillä julkaistut noin kolme miljoonaa kolmen minuutin äänitettä vuodesta 1898 1950-luvulle, joita toistetaan 78 kierroksen nopeudella.

## Katso myös

* Archive.today
* Digitaalinen pitkäaikaissäilytys
* Gutenberg-projekti
* Heritrix
* LibriVox
* Open Library
* WebCite
* Linkkimätä

## Lähteet

## Aiheesta muualla

* Internet Archive

NäytäOpen Content Alliance
* Adobe
* Biodiversity Heritage Library Project
* Columbian yliopisto
* Emory University
* European Archive
* HP Labs
* Internet Archive
* Johns Hopkins University Libraries
* Missouri Botanical Garden
* MSN Search
* National Archives
* National Archives
* O’Reilly Media
* Prelinger Archives
* Research Libraries Group
* Ricen yliopisto
* Smithsonian Institution Libraries
* University of British Columbia (virallistamatta)
* Kalifornian yliopisto
* University of Illinois at Urbana-Champaign
* Toronton yliopisto
* Yahoo